Muzik era klasikal

Muzik era klasikal merujuk kepada muzik tradisi Eropah yang mengambil tempat pada sekitar tahun 1730/1750 hingga ke tahun 1810. Tahun awal dan akhir era ini bertindih dengan era-era sebelum dan selepasnya.

Walaupun istilah muzik klasikal digunakan sebagai genre yang menyeluruh  untuk semua jenis muzik dalam tradisi ini, namun muzik klasikal dan muzik era klasikal memberi dua maksud yang berlainan. Muzik klasikal adalah rujukan umum untuk sejarah muzik yang berakar umbikan muzik tradisi Eropah manakala muzik era klasikal adalah muzik pada tahun-tahun sekitar 1730/1750 hingga ke 1810.

Muzik era klasikal terletak di antara jangkamasa muzik era barok dan muzik era romantis. Antara penggubah muzik terkenal era ini termasuklah Joseph Haydn, Wolfgang Amadeus Mozart, Ludwig van Beethoven, Luigi Boccherini, Muzio Clementi, Johann Ladislaus Dussek, Carl Philipp Emanuel Bach dan Christoph Willibald Gluck.

Beethoven kadangkala juga dianggap sebagai penggubah di era muzik Romantis atau penggubah peralihan kearah era Romantis, begitu juga Franz Schubert, Johann Nepomuk Hummel, Luigi Cherubini dan Carl Maria von Weber.  Era atau tempoh ini kadangkala dirujuk juga sebagai era Klasikal Viennese  atau Klasisisme (Bahasa Jerman: Wiener Klassik), kerana Mozart, Haydn, Beethoven, dan Schubert menggubah muzik untuk beberapa ketika di Vienna. Senarai penggubah muzik klasikal yang menggubah di Vienna pada akhir kurun ke-18 digelar First Viennese School.

 Lihat juga 

 Muzik barat 
 Senarai penggubah muzik era pertengahan (Medieval)
 Senarai penggubah muzik era pembaharuan (Renaissance)
 Senarai penggubah muzik era barok (Baroque)
 Senarai penggubah muzik era klasikal (Classical)
 Senarai penggubah muzik era romantis (Romantic)
 Senarai penggubah muzik klasikal abad ke-20
 Senarai penggubah muzik klasikal abad ke-21

 Pautan Wikipedia bahasa Inggeris 
   First Viennese School
  Muzik Barat
   Penggubah

 Pautan luar 
 Classical Net – Laman rujukan Muzik Klasikal
  Muat turun percuma muzik dari era Muzik Klasikal 
 Direktori untuk penggubah dan penghibur Muzik Klasikal
 Sejarah Muzik Klasikal
  Forum muzik Klasikal dan maklumat

 Buku rujukan 
 Rosen, Charles.  The Classical Style: Haydn, Mozart, Beethoven. W.W. Norton & Company. ISBN 0-393-31712-9.

Kategori:Muzik klasikal